Изпълнителна агенция „Морска администрация”

**АУ:*1039* : Одобряване на планове за приемане и обработване на отпадъци – резултат от корабоплавателна дейност**

* **Правно основание за предоставянето на административната услуга:**
* Закон за морските пространства, вътрешните водни пътища и пристанищата на Република България (ЗМПВВППРБ);
* Наредба № 9 от 17 октомври 2013 г. за изискванията за експлоатационна годност на пристанищата и специализираните пристанищни обекти (НИЕГПСПО).
* **Орган по предоставянето на административната услуга:**
* Изпълнителна агенция „Морска администрация” (ИАМА)**.**
* **Срок за предоставяне на административната услугата:**

Изработеният проект на план за приемане и обработване на отпадъци се одобрява от изпълнителния директор на Изпълнителна агенция „Морска администрация” в 14 дневен скок от представянето му.

В случаите, когато плана не отговаря на някое от изискванията на чл. 21 от НИЕГПСПО или не е представено някое от приложенията по чл. 23, ал. 1 от НИЕГПСПО, срокът за одобряване започва да тече от датата на отстраняване на нередовността.

* **Орган, осъществяващ контрол върху дейността на органа по предоставянето на услугата:**
* Изпълнителния директор на Изпълнителна агенция „Морска администрация”.
* **Електронен адрес, на който се предоставя услугата:**
* <https://egov.bg/wps/portal/egov/dostavchitsi%20na%20uslugi/izpalnitelni%20agentsii/uslugi-145/1039?cP=3>
* **Електронен адрес за предложения:**
* [bma@marad.bg](http://www.marad.bg/)
* **Административни звена, в които се подават документите и се получава информация за хода на преписката**:

Центрове за административно обслужване:

* **дирекция „Пристанища и пристанищни услуги”**

гр. София, п.к. 1000, ул. „Дякон Игнатий” № 9, тел. 0700 10 145. Стандартно работно време, с непрекъснат режим на работа: понеделник - петък от 09:00 до 17:30, email: bma@marad.bg;

* **дирекция „Морска администрация – Варна”**

гр. Варна, п.к. 9000, бул. „Приморски” № 5, тел. 0700 10 145. Стандартно работно време, с непрекъснат режим на работа: понеделник - петък от 09:00 до 17:30, email: hm\_vn@marad.bg;

* **дирекция „Морска администрация – Бургас”**

гр. Бургас, п.к. 8000, ул. „Княз Ал. Батенберг” № 3, тел. 0700 10 145. Стандартно работно време, с непрекъснат режим на работа: понеделник - петък от 09:00 до 17:30, email: hm\_bs@marad.bg;

* **дирекция „Речен надзор – Русе”**

гр. Русе, п.к. 7000, ул. “Пристанищна” № 20, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm\_rs@marad.bg;

* **дирекция „Речен надзор – Лом”**

гр. Лом, п.к. 3600, Дунавски парк № 3, тел. 0700 10 145. Стандартно работно време, с непрекъснат режим на работа: понеделник-петък от 09:00 до 17:30, email: hm\_lm@marad.bg.

***⁕ Обаждането по телефон се таксува съгласно личния Ви тарифен план.***

* **Необходими условия и документи, за да ползвате услугата:**
* **За първоначално одобряване на план за приемане и обработване на отпадъци, внасяне на промени в него и за преразглеждане на план** се подава заявление до изпълнителния директор на ИАМА, чрез съответната териториална дирекция (Образец АУ 1039).

Проектът на план се изготвя в два екземпляра и се представя за одобряване на изпълнителния директор на ИАМА, придружен от:

1. доказателства за проведените по реда на чл. 22, ал. 2 от НИЕГПСПО консултации;

2. съгласувателно становище на министъра на околната среда и водите или на оправомощено от него длъжностно лице;

3. документ за платена държавна такса съгласно Тарифа № 5 за таксите, които се събират в системата на Министерството на транспорта и съобщенията (Тарифа № 5).

* Планът за приемане и обработване на отпадъци може да бъде разработен и на регионален принцип за няколко пристанища. В този случай, планът за приемане и обработване на отпадъци трябва да съдържа обосновка на необходимостта от пристанищни приемни съоръжения и описание на наличните съоръжения и на организацията на работата поотделно за всяко пристанище.
* Промени в одобрения план за приемане и обработване на отпадъци се правят, когато е налице:

1. необходимост от усъвършенстване на предвидените в него процедури;

2. промяна на вида на пристанището;

3. промяна на някой от операторите на морско-техническата услуга „приемане и обработване на отпадъци - резултат от корабоплавателна дейност”;

4. промяна на някое от обстоятелствата по чл. 92, ал. 5, т. 2, 5 - 6 и 8 - 10 от ЗМПВВППРБ.

* Промените в плановете за приемане и обработване на отпадъци се одобряват при спазване изискванията на чл. 22, ал. 2 и чл. 23 от НИЕГПСПО.
* Плановете за приемане и обработване на отпадъци подлежат на преразглеждане и одобряване на всеки 3 години, съгласно чл. 25 от НИЕГПСПО.
* **Подайте необходимите документи лично, чрез упълномощено лице, чиято представителна власт произтича от изрично пълномощно, съставено в писмена форма, по куриер или електронен път, подписано с КЕП, при спазване на изискванията на Наредбата за общите изисквания към информационните системи, регистрите и електронните административни услуги.**
* **Начин на получаване на резултата от услугата:**
* в центровете за административното обслужване, където е заявена услугата;
* на посочен от заявителя на услугата адрес чрез лицензиран пощенски оператор.
* **Такси за услугата:** Заплащането на таксите е по банков път или на ПОС терминал на центъра за административно обслужване, съгласно Тарифа № 5, както следва:
* за одобряване на план за приемане и обработване на отпадъци за пристанище или пристанищен терминал съгласно чл. 83e, ал.1 от Тарифа № 5 се събират следните такси:

1. за пристанище за обществен транспорт или терминал от такова пристанище - 200 (двеста) лева;

2. за пристанище по чл. 107 - 109 ЗМПВВППРБ - 100 (сто) лева.

* за одобряване на промени в план за приемане и обработване на отпадъци за пристанище или пристанищен терминал се събира 50 на сто от таксата по чл. 83е, ал. 1 от Тарифа № 5;
* за преразглеждане и одобряване на план за приемане и обработване на отпадъци за пристанище или пристанищен терминал се събира 50 на сто от таксата по чл. 83е, ал. 1 от Тарифа № 5.